钦定古今图书集成/方舆汇编/边裔典/第027卷 > 《十洲记》 > 《长洲》
## 钦定古今图书集成/方舆汇编/边裔典/第027卷 > 《十洲记》 > 《长洲》

长洲一名青丘，在南海辰巳之地，地方各五千里，去
岸二十五万里。上饶山川及多大树，树乃有二千围
者。一洲之上，专是林木，故一名“青丘。”又有仙草灵药，
甘液玉英，靡所不有。又有风山，山恒震声。有紫府宫，
天真仙女游于此地。

周

### 成王 年大会诸侯于成周不屠何入贡

按《汲冢周书》王会解，“不屠何青能。”

〈注〉不屠何，东北夷

周

### 成王 年大会诸侯于成周不令支入贡

按《汲冢周书》王会解，“不令支元模。”

〈注〉“不令支”，东北夷元模，黑狐也。

周

### 成王 年大会诸侯于成周周头入贡

按《汲冢周书》王会解，“周头煇。”《煇》。者羊也。

〈注〉《周头》亦海东地名也。

周

### 成王 年大会诸侯于成周俞人入贡

按：《汲冢周书》王会解“俞人虽马。”

〈注〉俞东北夷，虽马旧驾□角，大者曰“𬴊”也。

周

### 成王 年大会诸侯于成周发人入贡

按：《汲冢周书》王会解“发人鹿”，鹿者，若鹿迅走。

〈注〉“发亦东夷”迅疾。

周

### 成王 年大会诸侯于成周黑齿入贡

按《汲冢周书王会解》，“黑齿、白鹿、白马。”

〈注〉黑齿，西远之夷也。贡白鹿、白马。

《山海经》。